RenderMan

RenderMan ir 3D fotoreālistiskās vizualizācijas programmatūra. To izveidoja Pixar animācijas studija 1989. gadā, un kopš tā brīža RenderMan programmatūru sāka plaši izmantot vairākas filmu kompānijas. Vizualizēšanai RenderMan pārsvarā izmanto Rejesa algoritmu, tomēr tas ir arī pielāgots staru izsekošanas un globāla apgaismojuma renderēšanas metodēm.

 Vēsture 
Kaut arī par RenderMan atklāšanu un licencēšanu Pixar publiski paziņoja 1989. gadā, programmatūras pirmsākumi meklējami 1970. gados Jūtas Universitātē, kad Pixar dibinātājs Edvīns Ketmuls rakstīja savu diplomdarbu par renderēšanas problēmām. Vēlāk Ketmuls strādāja Džordža Lūkasa Lucasfilm studijā Kalifornijā ar citiem grafikas pētniekiem, kuru uzdevums bija radīt kinofilmās (daļa no Lucasfilm vēlāk kļuva par Pixar studiju) izmantojamu programmatūru. Lorens Karpenters izveidoja pamatu renderēšanas sistēmai, un Robs Kuks sarakstīja ēnu apakšsistēmu. Pets Henrehens bija galvenais arhitekts, kas bija atbildīgs par visu projektu. Izveidoto renderēšanas algoritmu nosauca par „Reyes” – pirmkārt, jo Karpenteru iedvesmoja gleznaina vieta Kalifornijas piekrastē, kas saucās Rejesa Punkts (Point Reyes), un, otrkārt, jo „Reyes” ir saīsināta frāze „Render Everything You Ever Saw” (). 
Neskatoties uz to, ka RenderMan netika publiski piedāvāts līdz pat 1989. gadam, to izmantoja Lucasfilm studijā dažādu vizuālu efektu un animāciju veidošanai. 1982. gadā, izmantojot RenderMan agrāko versiju, tika izveidots Ģenēzes efekts (Genesis Effect) filmā Zvaigžņu ceļš 2. Mūsdienās RenderMan ir vadošo renderēšanas programmatūru vidū, kuru izmanto labākas animācijas un vizuālo efektu studijas pasaulē.

 RenderMan izmantošana kinonozarē 
RenderMan izmantots šādās filmās:
 Kapteinis Amerika: Ziemas kareivis (2014)
 Galaktikas sargi (2014)
 Dzelzs vīrs 3 (2013)
 Lielais Getsbijs (2013)
 2012 (2009)
 Avatars (2009)
 Karību jūras pirāti: Pasaules malā (2007)
 Transformeri (2007)
 Juras laikmeta parks (1993)

 Versiju izlaišanas vēsture 
 RenderMan 19 2014 (64-bit Windows 7+, Mac OS 10.7+, un Linux) Pastāv arī kā modulis Autodesk Maya 2013.5 versijai un jaunākām versijām, kā arī Katana 1.5.-1.6. versijām.
 RenderMan 18 2013
 RenderMan Pro Server 17.0 Oktobris 2012
 RenderMan Pro Server 16.0 Maijs2011
 RenderMan Pro Server 15.2 Oktobris 2010
 RenderMan Pro Server 15.1 Februāris 2010
 RenderMan Pro Server 15.0 Septembris 2010
 RenderMan Pro Server 14.0.1 Novembris 2008
 RenderMan Pro Server 14.0 Augusts 2008
 RenderMan Pro Server 13.5 Augusts 2007
 RenderMan Pro Server 13.0.3 Februāris 2007
 RenderMan Pro Server 13.0.2 Oktobris 2006
 RenderMan Pro Server 13.0.1 Jūnijs 2006
 RenderMan Pro Server 13.0: Maijs 2006
 RenderMan Pro Server 12.5: Aprīlis 2005
 RenderMan Pro Server 12.0: Oktobris 2004
 RenderMan Pro Server 11.5: Septembris 2003
 RenderMan Toolkit 11.0: Novembris 2002
 RenderMan Toolkit 10.0: Marts 2002
 RenderMan Toolkit 3.9: Februāris 2000
 RenderMan Toolkit 3.8: 1998
 RenderMan Toolkit 3.7: 1997
 RenderMan Toolkit 3.6: 1996
 RenderMan Toolkit 3.5: 1994
 RenderMan Toolkit 3.4: 1993
 RenderMan Toolkit 3.3: 1992
 RenderMan Toolkit 3.2: 1991
 RenderMan Toolkit 3.1: 1990
 RenderMan Toolkit 3.0: 1989

 Skatīt arī 
 Autodesk Maya
 Autodesk 3ds Max
 Cinema 4D

 Atsauces 

Kategorija:3D modelēšana